پرزیدنت رجب طیب اردوغان، تورکیه‌ده 16 آوریلده ائدیلن آنایاسا دییشیک‌لیگی رفراندوموندا قربین هئچ بیر اؤلکه‌سینده گؤرولمه‌ین، ان دموکراتیک سئچیم‌ین رئاللاشدیغینی سؤیله‌دی.
اردوغان، آوروپا امنیت و امکداش‌لیق تشکیلاتی‌نین رفراندوم راپورونا آغیر اعتراض گؤستردی.
بئش تپه‌دکی پرزیدنت کوللیه‌سینده خالقا خیطاب ائدن اردوغان، آوروپا امنیت و امکداش‌لیق تشکیلاتی‌نین حدینی بیلمه‌سی لازیم اولدوغونو سؤیله‌دی.
آوروپا امنیت و امکداش‌لیق تشکیلاتی‌نین سیاسی مضمون‌لو راپورلاری‌لارینی یوخ حؤکمونده قبول ائتدیک‌لرینه وورغو ائدن اردوغان،
"بو اؤلکه، غربین هئچ بیر اؤلکه‌سینده گؤرولمه‌ین ان دموکراتیک سئچیمینی حیاتا کئچیرمیش‌دیر. بعضی آوروپا اؤلکه‌لری تورکیه‌نین ناظیرلرینی آوروپایا سوکمازکن اوتانما‌دان سیخیلما‌دان بو سئچیم‌لر حاقیندا کؤلگه سالما یاریشینا گیرمیین، نتیجه آلا بیلمزسینیز." ایفاده‌لرینی ایستیفاده ائتدی.
پرزیدنت، 25 میلیون 200 مینه یاخین وطنداشین سئچیمی ایله آنایاسا دییشیک‌لیگی‌نین قبول ائدیلدیگینی و مذاکیره‌لرین بیتدیگینی ایفاده ائده‌رک،
"تاریخی‌نین ان بؤیوک سس ساییسی ایله قبول ائدیلن آنایاسا دییشیک‌لیگی ایله گلن یئنی‌لیک‌لر آرتیق بوتون میللتیمیزین خیدمتینده‌دیر. بون‌دان سونرا ایستیقامتیمیزی همیشه بیرلیکده گله‌جه‌یه چئویرمه زامانی‌دیر." دئیه دانیشدی.
بعضی آوروپا دولت‌لری‌نین تورکیه‌دکی اصلاحاتا شدتله قارشی چیخدیغینی ایفاده ائدن اردوغان، اؤزلری کیمی دوشونمه‌ین تورک وطنداش‌لاری‌نین اوزرینه آتلارینی و ایتلرینی سورن دولت‌لر اولدوغونو خاطیرلاتدی.
اردوغان، بو آن عینی دایره‌لرین تورکیه‌نی آوروپا بیرلیگی عضولوک معلومات دانیشیق‌لارینی دوندورماقلا تهدید ائتدیگینه دقتی چکه‌رک؛
"بو بیزیم اوچون چوخ دا اهمیت‌لی دئییل. یئتر کی آوروپا بیرلگی بو قرارینی وئرسین و بیزه تبلیغ ائتسین. لازیم اولسا بیر سسوئرمه ده تورکیه‌نین آوروپا بیرلیگی عضو‌لوگو اوچون ائدریک. قراری وئره‌جک اولان میللت" دئدی.
آوروپا بیرلیگی-نین تورکیه‌یه قارشی ایکیوزلو داوراندیغینی خاطیرلا‌دان اردوغان؛
